આ બધામાં મને તારા તરફ ધ્યાન આપવાનો કે વિચારવાનો જાણે સમય જ નથી મળતો. મને લાગે છે કે એક ગર્ભવતી સ્ત્રીએ જે કંઇ સગર્ભાવસ્થા દરમ્યાન કરવું જોઇએ એ તો હું કંઇ કરતી જ નથી. અને એની સીધી અસર તારા વિકાસ પર તો થવાની જ ને વળી! મારું બાળક હોય એનો મતલબ એવો તો નથી ને કે મને મારા બાળકના ભવિષ્યને અંધકારમય બનાવવાનો અધિકાર છે…ખરું ને! જોઇએ હવે મને મારી જીંદગી ક્યા રસ્તે લઇ જાય છે. તારી કુશળતા ચાહું છું.